10199 Chariklo

10199 Chariklo eller 1997 CU26 er kjent som en kentaur (asteroide) da dens omløpsbane ligger mellom Saturns og Uranus'. Det er den største kjente kentauren. Chariklo ble oppdaget av James V. Scotti ved Spacewatch-prosjektet den 15. februar 1977. Den er oppkalt etter nymfen Khariklo, kentauren Kheirons kone og datter til Apollon innen gresk mytologi.

Et fotografisk studie i 2001 kunne ikke bestemme noen rotasjonstid. Infrarøde observasjoner indikerer at det finnes frossent vann på Chariklos overflate. 

Kantaurer antas å stamme fra Kuiperbeltet og befinner seg i ustabile omløpsbaner på grunn av påvirkning fra gasskjempenes gravitasjon. De risikerer å bli kastet ut av solsystemet, kollidere med en planet eller Solen eller bli en kortperiodisk komet.

Chariklos omløpsbane anses å være mer stabil enn Nessus', Chirons og Pholus'. Chariklos nåværende omløpsbane har en estimert 50% overlevelse på 10,3 millioner år.

 Referanser 

 Eksterne lenker 
  37th DPS: Albedos, Diameters (and a Density) of Kuiper Belt and Centaur Objects
  Foto av Chariklo (februar 1999)
  Bilde av Chariklos omløpsbane mellom Saturn og Uranus

Kategori:Kentaurer
Kategori:Artikler i astronomiprosjektet
Kategori:Asteroider gitt navn fra gresk mytologi
Kategori:Himmellegemer oppdaget i 1997